open-index/open-wikipedia-markdown huggingface dataset:
Vilim II, car Njemačke

**Vilim II** (Friedrich Wilhelm Victor Albrecht von Preussen; 27. januar 1859. - 4. juni 1941.) je bio njemački vladar iz dinastije Hohenzollern koji je u historiju ušao kao posljednji njemački car i pruski kralj.

Stupio je na prijestolje godine 1888. i odmah došao u sukob s kancelarom Ottom von Bismarckom oko pitanja treba li se Njemačka u svojoj vanjskoj politici oslanjati na diplomatiju ili vojnu silu. Wilhelm je odgovor na to vidio u uspjesima pruske vojske u ratovima 19. vijeka te Bismarcka prisilio na odstupanje. Nova agresivna politika odrazila se i u nagloj izgradnji njemačke ratne mornarice što je Drugi Reich dovelo u sukob s Britanskim Imperijem i uzrokovalo utrku u naoružanju te zbližavanje Britanije s Francuskom i Rusijom. Svi su ti događaji bitno doprinijeli izbijanju prvog svjetskog rata.

Nekoliko dana prije njemačke kapitulacije u novembru 1918. Wilhelm je abdicirao i otišao u izgnanstvo u Holandiju, a Njemačka je postala republikom. Jedna od odredbi Versajskog mirovnog ugovora zahtijevala je da mu se sudi kao ratnom zločincu, ali ga je holandska vlada odbila izručiti.

## Biografija 
Vilim II je rođen 27. januara 1859. godine u Kronprinzenpalaisu u Berlinu kao sin princa Fredericka Williama (budućeg kralja Njemačke Fridrika III) i njegove supruge Viktorije, najstarije kćerke britanske kraljice Viktorije. U vrijeme njegovog rođenja, Fridrik Vilim IV je bio kralj Pruske. Vilim II je bio prvi unuk kraljice Viktorije i princa Alberta, ali što je još važnije, bio je prvi sin princa Pruske i drugi u liniji sukcesije Pruske, a također nakon 1871. godine, novonastalog Njemačkog carstva, kojim su po ustavu vladali pruski kraljevi.

Kategorija:Rođeni 1859.
Kategorija:Umrli 1941.
Kategorija:Biografije, Berlin
Kategorija:Carevi Njemačke
Kategorija:Kraljevi Pruske
Kategorija:Hoencolernovci
939.

Godina **939.** (**CMXXXIX**) bila je redovna godina koja počinje u utorak u julijanskom kalendaru. Oznaka 939. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji 
## 939. u temama 
## Rođeni 
## Umrli 
* 13. juli - Papa Lav VII
* 27. oktobar - Ethelstan Slavni, engleski kralj

## Reference 
## Vanjski linkovi
Grb Livna

desno|mini|Grb Livna

**Grb Livna** je heraldički simbol novijeg doba, i kao takav postoji tek od sredine 1990-ih godina. Do tada grad Livno nije posjedovao niti službeni grb, niti službenu zastavu. Grb se sastoji od dva dominantna simbola, gdje je u sredini obelisk kralju Tomislavu, spomenik kog su prvom hrvatskom kralju 1925. godine, na hiljadugodišnjicu krunisanja, podigli njegovi sunarodnjaci sela i grada Livna. Na gornjem lijevom rubu nalazi se simboličan znak Troglava svijetlo smeđe boje, najvišeg vrha Dinare. Svjetloplava dvotrećinska ploha u gornjem dijelu grba simbolizira plavetnilo livanjskog neba i jedinstven grad svjetlosti, dok zelena podloga u donjem dijelu grba prikazuje Livanjsko polje, prošarano trima valovitim crtama, koje označavaju tri rijeke livanjskog kraja: Bistricu, Sturbu i Žabljak. Gornji rub livanjskog grba je ravan, bez dodatnih valovitih ili trokutastih formacija, dok se njegov donji dio izdužuje u jakoj ovalnoj formi. Grb se nalazi i na službenoj zastavi Livna, koja je crvene boje, preko koje su po sredini, u obliku križa položene dvije bijele trake poprijeko, dok se sam grb nalazi u njenoj sredini, na mjestu spajanja dviju traka.

Livno
Kategorija:Livno
932.

Godina **932.** (**CMXXXII**) bila je prijestupna godina koja počinje u nedjelju u julijanskom kalendaru. Oznaka 932. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.
mini|257x257piksel|Vjenčanje Marozije (lijevo) s kraljem Hugom od Provanse.

## Događaji 
### Evropa 
* Ljeto – Alberik II predvodi ustanak u Rimu protiv svog očuha Huga od Provanse, kralja Italije, nakon što je uvrijeđen na vjenčanju svoje majke Marozije. Alberik zauzima Lateransku palatu, a Hugo bježi s pratnjom iz grada. Marozija je zarobljena i zatvorena. Alberik preuzima kontrolu nad gradom i imenuje se vladarom (princepsom) Rima.
* Dužd Orso II Participazio se dobrovoljno povlači u manastir, označavajući kraj dominacije Participazija nad mletačkim duždom. Nasljeđuje ga Pietro II Candiano, sin i imenjak ranijeg dužda Pietra I.

* Pietro II i Kapodistrija sklapaju trgovinski sporazum bez carskog odobrenja, samoproglašeni "markiz" Wintkar zabranjuje vraćanje bilo kakvih dugova Veneciji. Pietro započinje ekonomsku blokadu istarskih gradova.

### Azija 
* Emir Mardavij ibn Zijar napada Tabaristan i osvaja grad Gorgan. Dajlamitski vojskovođa Makan ibn Kaki pokušava povratiti svoje teritorije, ali ne uspijeva. Traži utočište među Samanidima i stupa u službu njihovog vladara Nasra II. On ga imenuje za guvernera Kirmana (današnji Iran).
* 31. oktobar – Abasidski halifa al-Muqtadir poginuo je boreći se protiv snaga generala Mu'nisa al-Muzaffara. Al-Muqtadirov brat al-Qahir izabran je za njegovog nasljednika.

## 932. u temama 
### Filmska umjetnost 
* Radnja filma Monty Python i Sveti gral djelimično se odvija u ovoj godini.

### Religija 
* Ljeto – Papa Ivan XI je prisiljen predati vlast nad Rimom svom polubratu Alberiku II, koji je proglašen "princom i senatorom svih Rimljana". Ivan se povlači na duhovno vodstvo Katoličke crkve.

## Rođeni 
* 28. august – Richard I, vojvoda od Normandije (umro 996.)
* 26. septembar – Al-Mu'izz, fatimidski halifa (umro 975.)
* Abu Firas al-Hamdani, arapski princ i pjesnik (umro 933.)
* Miskavajh, perzijski filozof i historičar (umro 1030.)
* Sancho I (Debeli), kralj Leóna (približan datum)

## Umrli 
* 6. maj – Qian Liu, kineski vojskovođa i kralj (rođen 852.)
* 18. maj – Ma Šaohong, general Kasnog Tanga
* 1. juni – Thietmar, vojvoda Saksonije
* 10. juni – Dong Zhang, kineski general
* 15. august – Ma Xisheng, kralj Čua (rođen 899.)
* 31. oktobar – Al-Muqtadir, abasidski halifa (rođen 895.)
* Fudživara no Sadakata, japanski pjesnik (rođen 873.)
* Isaac Judaeus, arapsko-jevrejski ljekar (približan datum)
* Orso II Participazio, mletački dužd
* Reginar II, franački plemić (rođen 890.)
* Rollo, vojvoda od Normandije (približan datum)

## Reference 
## Vanjski linkovi 
* https://www.zora.uzh.ch/entities/publication/a0d917e0-a13f-4551-a5c8-837fce2e51fe
UNITIC-ove zgrade

**UNITIC poslovno upravne zgrade** (prije UNIS-ovi tornjevi) se nalaze u ulici Fra Anđela Zvizdovića 1 u Sarajevu, a izgrađeni su 1986. godine po projektu arhitekte Ivana Štrausa. Visoki su 97 metara. U principu objekat podrazumjeva dva povezana blizanca nebodera od 25 spratova koji reflektiraju arhitektonski trend savremenog bosanskohercegovačkog graditeljstva. Osnovna struktura je betonska, a volumen je obavijen staklenom opnom termo reflektujućeg stakla. Unisovi tornjevi su u vrijeme svoje izgradnje imali najsavremeniju sistemsku opremu, uključujući i automatski sistem za gašenje požara sa rezervoarima vode na krovovima.

## O imenu 
U narodnom govoru tornjevi su bili poznati kao "Momo i Uzeir", narodni likovi iz popularnog zabavno-humorističkog programa "Cik-cak" Radio Sarajevo. U Sarajevu se uglavnom špekuliralo, koji je od tornjeva Momo, a koji Uzeir, no cilj koji je stajao iza svega bilo je pokazati da smo, usprkos razlikama, svi isti baš kao i ta dva nebodera u centru Sarajeva. Vizuelna sličnost i nemogućnost razlikovanja tornjeva blizanaca naglašavala je kulturnu raznolikost i ravnopravnost kao osnovnu arhitektonsku kvalitetu projekta.

## Oštećenja i rekonstrukcija 
Dva blizanca su teško oštećena u ratu nakon što su granatirani od strane položaja JNA a potom i VRS-a koje je izazvalo masivni požar, a koji je sagorio sve osim osnovne betonske strukture zgrade. Sistem za gašenje požara na žalost nije radio pošto je rezervoar vode koji se nalazio na krovu bio ispražnjen da bi se potkrijepile potrebe vode lokalnog stanovništva. Neboderi su danas potpuno renovirani.

## Reference 
## Vanjski linkovi 
Kategorija:Građevine u Sarajevu
Kategorija:1986. u arhitekturi
Tekija

**Tekija** je islamska ustanova u kojoj se okupljaju, borave i vrše vjerske obrede derviši (sufije).

U Bosni i Hercegovini pojavljuju se dolaskom islama u 15. vijeku, mada su neke izgrađene i prije dolaska Osmanlija poput Mevlevijske tekije na Bembaši koju je izgradio Isa-beg Ishaković 1461. Riječ tekija je perzijskog porijekla: *tekke*.

Tekije su građene na ulazu u grad odnosno kasabu i često su predstavljale prvi izgrađeni objekat. Gradili su ih derviši, najčešće šejhovi. Služile su i kao mjesta za odmor ili prenoćište za putnike namjernike.

[200px|mini|desno|Tekija na vrelu Bune kod [Blagaj (Mostar)|Blagaja]]

Neke od poznatijih tekija u Bosni i Hercegovini su tekija na vrelu Bune u Blagaju, Hadži Sinanova tekija i tekija Nadmlinima u Sarajevu, kao i tekija u Kaćunima.

Od pada Bosanske kraljevine do danas podignuto je više od četrdeset tekija. Evlija Čelebija piše i o većem broju. Pripadale su mevlevijskom, kadirijskom, nakšibendijskom, rifaijskom i halvetijskom tarikatu. Najzastupljeniji derviški pravac u BiH je nakšibendijski, koji naziv nosi po osnivaču ovog pravca Šah Nakšibendu (1318–1389).

## Također pogledajte 
* Tesavuf
* Derviš
* Islamska arhitektura
* Hanikah

## Vanjski linkovi 
* 

Kategorija:Islamski misticizam
Spisak dobitnika Nobelove nagrade za fiziologiju ili medicinu

**Spisak dobitnika Nobelove nagrade za fiziologiju ili medicinu** obuhvata sve laureate u periodu od 1901. do danas. Nobelova nagrada za fiziologiju ili medicinu () je jedna je od pet Nobelovih nagrada koju dodjeljuje Švedska kraljevska akademija nauka svake godine za izuzetna otkrića u području fiziologije i medicine.

Nagrada nije dodjeljivana tokom devet godina i to od 1915. do 1918, 1921, 1925, i perioda od 1940. do 1942. Bilo je i pet godina za koje je dodjela Nobelova nagrada za fiziologiju ili medicinu odgađana za narednu godinu. Nagrada nije dodijeljena 1914, jer je Nobelov odbor za fiziologiju ili medicinu odlučio da niti jedna od nominacija te godine ne ispunjava potrebne kriterije, već je dodijeljena Robertu Bárányu 1915. godine i računa se kao nagrada za 1914. Ovaj presedan uslijedio je još nekoliko puta kada je nagrada Archibaldu Hillu i Ottou Fritzu Meyerhofu za 1922. dodijeljena 1923. godine, nagrada za 1926. dodijeljena Johannesu Fibigeru 1927, nagrada za 1938. dodijeljena Corneilleu Heymansu 1939. dok su Henrik Dam i Edward Adelbert Doisy nagradu za 1943. primili naredne 1944.

## Dobitnici nagrade 
U sljedećoj tabeli data su imena laureata sa nekim osnovnim podacima.

## Također pogledajte 
* Alfred Nobel
* Nobelova nagrada
* Spisak dobitnika Nobelove nagrade za fiziku
* Spisak dobitnika Nobelove nagrade za hemiju
* Spisak dobitnika Nobelove nagrade za ekonomiju
* Spisak dobitnika Nobelove nagrade za mir

## Reference 
Kategorija:Medicina
Kategorija:Nagrade
Kategorija:Nobelova nagrada
909.

Godina **909.** (**CMIX**) bila je redovna godina koja počinje u nedjelju u julijanskom kalendaru. Oznaka 909. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji 
### Britanija 
* Kralj Edvard Stariji i njegova sestra, princeza Æthelflæd od Mersije, upadaju u dansku istočnu Angliju i trijumfalno donose relikvije svetog Osvalda. Æthelflæd ih prenosi u novu crkvu u Gloucesteru, koja je u njegovu čast preimenovan u Priorat St. Oswalda .
* Edvard Stariji šalje anglosaksonsku vojsku da napadne Northumbrijske Vikinge i pustoši skandinavski Jork .

### Arapska imperija 
* 18. mart – Fatimidska dinastija koju su osnovali šiitski muslimani u Ifrikiji (moderni Tunis) preuzima vlast nad dinastijom Aglabida u sjevernoj Africi. Emir Zijadat Allah III bježi na Bliski istok, nesposoban da dobije pomoć od Abasidskog halifata da povrati svoj emirat.
* Berberski plemići Kutama pod vodstvom Abdullaha al-Mahdija Billaha zauzeli su gradove Kairuan i Rakkadu. Glavni grad Rustamid imameta, Tihert je uništen. Preostali Ibadi su otjerani u pustinju.
* zima – Abdullah al-Mahdi Billah preuzima vodstvo Fatimidske države i proglašava se halifom Abdullaha (al-Mahdija).
* Ruski napad na Kaspijsko more. Šesnaest čamaca sa 1.150 vojnika i mornara pojavilo se u Astrabadskom zaljevu u Tabaristanu, opljačkalo Abaskun, zatim obalu Adharbaydjan .

### Kina 
* 27. april – Guverner Vang Šenži (princ od Langjea) uspostavio je Kraljevstvo Min (današnja provincija Fudžian) , a glavni grad je Fudžou (poznat kao Čangle). Vang Šenzhi pokušava privući stručnjake koji će pomoći u izgradnji efikasnog birokratskog i poreskog sistema.
* Bitka kod Jisua - braća vojskovođe Liu Šouguang i Liu Šouven bore se s Liu Shouguangom koji izlazi kao pobjednik.

### Mezoamerika 
* Datum posljednjeg dugog brojanja ispisan je na spomeniku na lokalitetu Maja Tonina (današnji Chiapas, Meksiko), označavajući kraj klasičnog perioda Maja.

## 909. u temama 
### Religija 
* Umire Asser, biskup Sherbornea. Njegova biskupija je podijeljena na nove biskupije stvorene u Wellsu, Creditonu, Ramsburyju i Sonningu.

## Rođeni 
* Æthelwold, biskup od Winchestera (ili 904.)
* decembar – Ar-Radi, abasidski halifa (um. 940.)
* Dunstan, nadbiskup Canterburyja (um. 988.)
* Fujiwara no Morosuke, japanski državnik (um. 960.)
* Shen Lun, kineski naučnik-službenik (um. 987.)
* Tomais sa Lezbosa, bizantijski svetac (um. oko 947.) 

## Umrli 
* 18. april – Dionizije II, sirijski pravoslavni patrijarh Antiohije
* 9. maj – Adalgar, nadbiskup Bremena
* Aribo od Austrije, franački markgrof
* Asser, biskup od Sherbornea (približan datum)
* Cadell ap Rhodri, kralj Seisyllwg (Wales)
* Cerball mac Muirecáin, kralj Leinstera (Irska)
* Fujiwara no Tokihira, japanski državnik (r. 871.)
* Gerald od Aurillaca, franački plemić (r. 855.)
* Luo Yin, kineski državnik i pjesnik (r. 833.)
* Muhammed ibn Davud al-Zahiri, muslimanski teolog (r. 868.)
* Sochlachan mac Diarmata, kralj Uí Mainea (Irska)
* Wighelm, biskup Selseyja

## Reference 
## Vanjski linkovi
903.

Godina **903.** (**CMIII**) bila je redovna godina koja počinje u subotu u julijanskom kalendaru. Oznaka 903. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji 
### Abasidski Halifat 
* Bitka kod Hame: Abasidske snage pod vodstvom Muhammeda ibn Sulejmana al-Katiba porazile su Karmatance blizu Hame, na obali rijeke Orontes (moderna Sirija). Karmatska vojska je raspršena i progonjena od strane abasidskih trupa; Al-Husejn ibn Zikravajh i druge karmatijske vođe su zarobljeni.

### Bizantijsko Carstvo 
* 11. maj: Nije uspio pokušaj atentata na bizantijskog cara Leona VI u crkvi Svetog Mókija u Konstantinopolu.

### Evropa 
* Balearska ostrva su pripojena Emiratu Kordoba.
* Italijanski kralj Berengar I nastavlja davati koncesije i privilegije langobardskom plemstvu i manastirima. Daje koncesije opatiji Bobbio iz Emilije-Romanje (sjeveroistočna Italija).
* Kralj Luj IV ("Dijete") objavljuje carinske propise Raffelstetten, pravni dokument za most na rijeci Dunav u Astenu (moderna Austrija).
* 5. juni: Grof Robert od Pariza, djed Huga Kapeta, dobija pisma od Karla Jednostavnog kako bi zaštitio monahe iz Lièpvrea od svih pokušaja uzurpacije od strane opata Saint-Denisa.

### Britanija 
* Danski Vikinzi napadaju Anglesey nakon što su protjerani iz Dablina (vidi 902.). Ne uspijevaju se učvrstiti u Velsu i plove prema Česteru.
* Danci pod vodstvom vikinškog komandanta Ingimundra napadaju Velšane u bitci kod Maes Ros Meilona, blizu Llanfaesa.

## 903. u temama 
### Religija 
* Papa Benedikt IV umire nakon trogodišnje vladavine. Naslijedio ga je Leo V kao 118. papa Katoličke crkve. Leo je zatvoren i mučen od strane antipape Kristofora nakon vladavine od samo mjesec dana. Kristofor je postao novi papa Rima, ali i njega protjerao budući papa Sergije III u januaru 904.

## Rođeni 
* 7. decembar - Abdurahman al-Sufi, perzijski astronom (u. 986)
* Kūja, japanski svećenik Budizma Čiste zemlje (u. 972)
* Feng Jandži, kancelar Južnog Tanga (umro 960.)
* Li Gu, kancelar Kasnog Zhoua (umro 960.)
* Vang Džun, kancelar Kasnog Zhoua (ili 902.)

## Umrli 
* 6. mart
** Lu Guangqi, kineski zvaničnik i kancelar
** Su Džian, kineski zvaničnik i kancelar
* 26. mart- Sugavara no Mičizane, japanski političar i pjesnik (r. 845)
* 10. juni – Čeng Rui, kineski vojskovođa
* 27. juli - Abdullah II od Ifriqije, Aghlabidski emir
* juli - Benedikt IV, Papa katoličke crkve 
* 24. decembar – Hedviga, vojvotkinja od Saksonije
* 30. decembar – Tian Jun, kineski vojskovođa (rođen 858.)
* Moses Bar-Kepha, sirijski biskup i pisac
* Teodrat iz Troje, franačka kraljica (r. 868)
* Adalhard od Babenberga, franački plemić
* Zhu Janšou, kineski guverner (r. 870.)

## Reference 
## Vanjski linkovi
Dezdemona (mjesec)

**Dezdemona** (Desdemona) je prirodni mjesec planete Uran.

Ovaj mjesec je svoje ime dobio prema Othellovoj ženi iz William Shakespearove komada Othello. Pri samom otkriću ovog mjeseca korišteno je privremeno ime **S/1986 U 6**. Dezdemona, kao i npr. Kresida, Bjanka, Julija, i drugi, pripada grupi Portia mjeseca. Ovaj mjesec je otkriven od strane svemirske sonde Voyager 2, 13. januara 1986 godine.

Postoji i asteroid poznata pod imenom 666 Desdemona.

## Također pogledajte 
* Uranovi prirodni sateliti
## Vanjski linkovi 
* Desdemona Profile sa NASA-ino Istraživanje Sunčevog sistema
* Uranovi poznati sateliti (autor Scott S. Sheppard)

Kategorija:Prirodni sateliti
Kategorija:Uran
Ariel (mjesec)

**Ariel** (''air'-ee-ul*) je prirodni satelit planete Uran, otkrio ga je William Lassell 24. oktobra 1851.  u isto vrijeme kada je otkriven i Umbriel.

## Ime 
Dobio je ime po glavnoj sylphi (to je stvorenje izmišljeno od strane Paracelsusa, nevidljivo je i sastavni je dio zraka), iz pjesme Alexandera Popea *Rape of the Lock*.

Ime "Ariel" i imena sva četiri tada poznata Uranova satelita je predlozio John Herschel 1852. na zahtjev Lassella.

Lassell je ranije potvrdio Herschelovu šemu imenovanja sedam, do tada poznatih, satelita  Saturna i imenovao njegov novootkriveni osmi satelit, Hyperion, u skladu sa Herschelovom šemom iz 1848.

## Fizikalne karakteristike 
Prvo, i dosad jedino, promatranje Ariela izbliza se desilo tokom prolaska letjelice *Voyager 2* pored Urana, u januaru 1986. Pošto je mjesečev južni pol bio okrenut prema suncu, jedino je južna hemisfera fotografisana.

Ugrubo, Ariel je sastavljen 50% od vodenog leda, 30% od silikatnih stijena, i 20% od zaleđenog metana. Čini se da je na određenim mjestima led nedavno nastao. Većinom bez udarnih kratera, izgleda da je Ariel prošao period intenzivne geološke aktivnosti od koje je nastala velika mreža rasjeda i kanjona, te je tekuća voda otekla s njegove površine.

Naučnici raspoznaju sljedeće geološke oblike na Arielu:
* Kratere
* Chasma (Chasma - grčka riječ za dugu usku depresiju oivičenu strmim stranama)
* Valles (kotline, uvale)

## Također pogledajte 
* Uranovi prirodni sateliti

## Korisni linkovi 
* William Lassell, *Astronomical Journal'' **2** (1851) 70
* AN, **33** (1852) 257/258
* AN, **34** (1852) 325/326

Kategorija:Prirodni sateliti
Kategorija:Uran
Bjanka (mjesec)

**Bjanka** (Bianca) je prirodni mjesec planete Uran.

Ovaj mjesec je svoje ime dobio prema liku iz William Shakespearove predstave *The Taming of the Shrew*. Pri samom otkriću ovog mjeseca korišteno je privremeno ime **S/1986 U 9**. Bjanka je ponekad također poznata pod imenom **Uran VIII**. Ovaj mjesec je otkriven od strane svemirske sonde Voyager 2, 23. januara 1986 godine. Osim Bjankine orbite i njenog niskog albeda malo je poznato o ovom mjesecu.

## Također pogledajte 
* Uranovi prirodni sateliti

## Reference 
## Vanjski linkovi 
Kategorija:Prirodni sateliti
Kategorija:Uran
Komorani

**Komorani** su naseljeno mjesto u gradu Livnu, Bosna i Hercegovina. Naselje Komorani su smješteni uz magistralni put Livno - Split, usred Livanjskog polja. Nekada sastavljeno od pedesetak domaćinstava, danas broji oko 40 porodica sa upola manjim brojem stanovnika nego prije 30 godina. Većina današnjih stanovnika se bavi stočarstvom i zemljoradnjom. Selo je bilo poznato po proizvodnji kvalitetnog livanjskog sira, dok se sada ta poznata delikatesa proizvodi isključivo za lične potrebe. Selo je zbijenog tipa, nastalo uzduž potoka koji krivuda Livanjskim poljem. Selo osim katoličke kapelice u kojoj se održava liturgija nekoliko puta godišnje, nema drugih sakralnih objekata.

## Naziv sela 
Za postanak naziva sela nema jasnih indicija niti dokaza. Neki vjeruju da naziv Komorani dolazi od naziva Konjari, jer je nekad u selu zaista bilo puno konja. Drugi opet misle da je ime vezano za iskop uglja lignita koji se u blizini sela u Livanjskom polju pronalazi na dubini od svega 2-3 metra (nap. komorati=rudari).

## Stanovništvo 
## Reference 
## Vanjski linkovi 
* Zvanični sajt grada Livna
340-e

**340-e** su decenija koja je počela 1. januara 340. i završila 31. decembra 349.

## Događaji 
## Ličnosti 
### Rođeni 
### Umrli 
## Reference 
## Vanjski linkovi 
Kategorija:Decenije
1028.

Godina **1028.** (**MXXVIII**) bila je redovna godina koja počinje u ponedjeljak u julijanskom kalendaru.
## Događaji 
* 14. 4. &ndash; Heinrich III, sin rimsko-njemačkog cara Konrada II, izabran za kralja Nijemaca.
* Kralj Sancho III od Navarre osvaja Kastilju.
* Dansko-engleski kralj Knut nakon ustanka lokalnih plemića i protjerivanja Olafa II, postaje novi kralj Norveške
* 12. 11. &ndash; Umirući car Konstantin VIII od Bizanta udaje svoju kćer Zoe za odabranog nasljednika Romana Argir.
* 15. 11. &ndash; Roman Argir postaje istočnorimski car pod imenom Roman III.

## 1028. u temama 
## Rođeni 
## Umrli 
* 5. 5. &ndash; Alfonso V, kralj Leóna i Galicije
* 15. 11. &ndash; Car Konstantin VIII od Bizanta (r. 960)
* Fujiwara no Michinaga, japanski regent (r. 966)

## Reference 
## Vanjski linkovi
1029.

Godina **1029.** (**MXXIX**) bila je redovna godina koja počinje u srijedu u julijanskom kalendaru.
## Događaji 
## 1029. u temama 
## Rođeni 
* 2. 7. &ndash; Kalif Al-Mustansir od Kaira (u. 1094)
* Alp Arslan, drugi turski sultan iz Seldžučke dinastije (u. 1072)

## Umrli 
## Reference 
## Vanjski linkovi
Dardanija

**Dardanija** je historijska regija koja je zahvatala današnje Kosovo, dijelove južne Srbije, dijelove zapadne Makedonije i dijelove sjeverne Albanije.

Stanovništvo ove regije je bilo ilirskog i tračkog porijekla. Njihovi najvažniji gradovi su bili Skoplje, Niš i njihov glavni grad Ulpiana blizu današnje Prištine. Ovaj dio Balkana je osvojen od strane Rimljana 28. godine PNE. Prvobitno je bio dio rimske provincije Moesia da bi za vrijeme cara Dioklecijana postala provincija.

Datoteka:Dardanian Kingdom (English).svg|Kraljevina Dardanija
Datoteka:Illyria and Dardania Kingdoms.png|Kraljevina Dardanija, 3-1. vijek prije nove ere
Datoteka:Dardania kingdom.png|Kraljevina Dardanija, 3-1. vijek prije nove ere
Datoteka:Ancient balkans 4thcentury.png|Rimska provincija Dardanija u 4. vijeku
Datoteka:Praevalitana in the Roman Emp.jpg|Rimska provincija Dardanija u kasnom Rimskom carstvu
Datoteka:Dardania and kosovo.png|Bizantijska provincija Dardanija u 6. vijeku

Kategorija:Historija Kosova
Kategorija:Historija Srbije
Kategorija:Historija Makedonije
Kategorija:Historija Albanije
Amir Vuk

**Amir Vuk** je bosanskohercegovački arhitekta i predsjednik Društva arhitekata Sarajeva od 1997.

Diplomirao je na Arhitektonskom fakultetu Univerziteta u Sarajevu 1980. Svoju prvu značajniju nagradu za arhitekturu dobio je 1986. zajedno sa kolegom i saradnikom Mirkom Marićem. Među njegovim značajnijim projektima ubrajaju se mnogobrojni trgovački centri, stambeni i poslovni objekti u Sarajevu te Obiteljska kuća Dino i renovacija i adaptacija Inat kuće nedaleko od Baščaršije. Pored radova u Bosni i Hercegovini Vuk je također radio u Sloveniji i Kanadi a od 1997. vodi arhitektonski atelje. Smatra se jednim od najistaknutijih arhitekata i konceptualista u Bosni i Hercegovini.

## Reference 
## Vanjski linkovi 
* http://fuu.ba/project/amir-vuk-zec/ 

Vuk,Amir
Benjámin Kállay

mini|150px|desno|Benjamin Kallay
**Benjámin Kállay** (*Benjamin von Kállay*) (22. decembar 1839 - 13. juli 1903) bio je generalni konzul Austrougarske u Beogradu, dugogodišnji ministar finansija i guverner Bosne i Hercegovine od 1882-1903. godine. Njegovom se idejom smatra pokušaj centralizacije Bosne i Hercegovine uvođenjem bošnjaštva kao zajedničkog identiteta, koji je trebao prerasti u projekat zajedničkog upravljanja, te time spriječiti nacionalno buđenje triju najvećih nacionalnih grupa u Bosni i Hercegovini.

## Reference
Kategorija:Rođeni 1839.
Kategorija:Umrli 1903.
Kategorija:Mađarski političari
Kategorija:Mađarski ministri finansija
Kategorija:Austrougarski političari
Kategorija:Austrougarski ministri finansija
Kategorija:Biografije, Budimpešta
File Transfer Protocol

mini|desno|Uspostavljanje pasivne FTP konekcije preko porta 21
**File Transfer Protokol** (**FTP**) jeste standardizirani mrežni protokol koji se koristi za razmjenjivanje datoteka preko mreže bazirane na TCP protokol, kao što je Internet.

FTP je baziran na klijent-server arhitekturu i koristi posebne konekcije za kontrolu i podatke između klijenta i servera. FTP korisnici se mogu autenticirati koristeći čisti tekst protokol za prijavu, normalno u obliku korisničkog imena i lozinke ili anonimno ako je server konfigurisan da ovo dozvoljava. Za sigurne transmisije koje sakrivaju (šifriraju) korisničko ime i lozinku, a i sadržaj, FTP je često osiguran uz pomoć SSL/TLS-a (FTPS). Također se koristi i *SSH File Transfer Protocol* (SFTP), bazirano na kriptokrafički mrežni protokol SSH.

Prve FTP aplikacije za klijente su se koristile uz pomoć komandne linije, napravljene prije operativnih sistema i grafičkih korisničkih interfejsa, ali još uvijek dio skoro svih operativnih sistema Windows, Unix i Linux. Do sada je na desetine FTP klijenata i programa za automatizaciju razvijeno  za desktope, servere i mobilne uređaje. Također je FTP pripojen uz nekoliko stotina aplikacija za produkciju, kao što su uređivači za web stranice.

## Također pogledajte 
* Usporedba FTP softvera za klijente
* Usporedba FTP softvera za servere
* File eXchange Protocol (FXP)
* File Service Protocol (FSP)
* FTAM
* FTPFS
* Spisak FTP protokola
* Spisak povratnih kodova FTP servera
* Managed File Transfer
* OBEX
* Pristup dijeljenim resursima

## Reference 
## Vanjski linkovi 
*  Spisak FTP komandi
*  FTP dijagram sekvenci 
*  Testiranje FTP veze
*  FTP komande i ekstenzije, *iana.org*

### Poslužitelji 
* FileZilla Server (Windows)
* Pure-FTPd (Unix)
* VsFTPd (Unix)
* ProFTPd (Unix)
Trojni pakt

**Trojni pakt** su činili Njemačka, Italija i Japan. Pakt je potpisan 1940. da bi se učvrstilo savezništvo između ove tri nacije te su obećale da će se uzajamno pomagati u slučaju napada, prvenstveno imajući na umu SAD, te da bi tako spriječili ulazak u rat SAD-a ili u boljem slučaju prepustiti Japanu vlast nad Kinom, Indokinom, Filipinima i ostalim japanskim ostrvima, što na kraju nije uspjelo jer SAD nisu popustile pritisku sila Osovine.

Kategorija:Drugi svjetski rat
Kategorija:Vojni savezi
Kategorija:Njemačka u Drugom svjetskom ratu
Kategorija:Italija u Drugom svjetskom ratu
Kategorija:Japan u Drugom svjetskom ratu
Francisco Franco

**Francisco Paulino Hermenegildo Teódulo Franco y Bahamonde Salgado Pardo**, poznatiji kao ***Generalísimo*** **Francisco Franco** (Ferrol, 4. decembra 1892. - Madrid, 20. novembra 1975.), španski političar i diktator, vođa Španije od 1939. do 1975. Njegova je vladavina poznata po fokusiranju na španski nacionalizam, imperijalističkim težnjama, centralizmu i tradicionalnim vrijednostima.

Nakon uspješne vojne karijere dobio je čin generala. Borio se u Maroku i ugušio je socijalističke ustanke u Španiji protiv konzervativne vlade. U septembru 1936., nakon općih izbora na kojim su socijalisti pobijedili, Franco je poveo neuspješni vojni udar protiv republikanske vlade. Udar je prerastao u Španski građanski rat u kojem su se sukobili Francovi Falangisti protiv republikanaca. Nakon pobjede u ratu, Franco je postao vođa države. Tokom Drugog svjetskog rata, Franco je zadržao neutralnost iako je u određenoj mjeri pomagao Trećem Reichu i Fašističkoj Italiji u ratu sa SSSR-om. Od 1947. Franco je *de facto* bio regent Španije, u kojoj je uveo diktaturu u kojoj je ugnjetavao neistomišljenike, a sa političkom opozicijom sukobio se silom. Nakon njegove smrti, Španija je postala demokratska zemlja, no sjećanje na Franca i do danas ostaje kontroverza - neki ga pamte kao pravednog i dobrog vođu, dok ga drugi pamte kao strogog diktatora.

## Reference 
Kategorija:Španski političari
Kategorija:Rođeni 1892.
Kategorija:Umrli 1975.
Kategorija:Fašistički vladari
Kategorija:Biografije, Ferrol
Prva generacija programskih jezika

**Prva generacija programskih jezika** (1GL) predstavlja jezike na mašinskom nivou.

Pojavljuju se uporedo sa prvim komercijalnim računarima 1953. Programiranje je rađeno korištenjem binarnog koda (kombinacije nula i jedinica). Komande su se zapisivale direktno u mašinskom jeziku, u vidu niza naredbi koje su se učitavale u komandni registar procesora i tamo izvodile. Komande su zavisile od arhitekture procesora, pa je portiranje ovakvih programa bilo skoro nemoguće. Danas se ovakav način direktnog programiranja ne koristi, osim u posebnim slučajevima, naprimjer kada se radi o kritičnim hardverskim operacijama.

## Reference 
## Vanjski linkovi 
#, Generacija
Druga generacija programskih jezika

**Druga generacija programskih jezika** (2GL) predstavljaju simbolički asembleri. Za razliku od kombinacija nula i jedinica (binarnog koda) se koriste simboli ili mnemonici. Prvi put se programi počinju prevoditi (kompajlirati). Uvode se i podprogrami, a jezički procesi se dijele na prevođenje i tumačenje.

Jezici druge generacije su se ponekada koristili u kernelima i drajverima za uređaje (iako se C općenito koristi za ovo u modernim kernelima), ali mnogo češće su nalazili upotrebu u izuzetno intenzivnim procesima, kao što su igre, uređivanje videa, i grafička manipulacija/renderiranje.

## Reference 
## Vanjski linkovi 
#, 2. Generacija
Treća generacija programskih jezika

**Treća generacija programskih jezika** (3GL) predstavlja jezike koji su dorađena verzija jezika druge generacije.

Jedna naredba ovih programskih jezika prevodi se u više naredbi mašinskog jezika. Odlikuje ih nezavisnost od računara što znači da nije potrebno poznavanje arhitekture, instrukcija i registara računara za koji se programira. Drugim riječima programi su bili prenosivi. Jedna od osnovnih karakteristika ovih programa je struktura, te se često klasificiraju kao strukturalni jezici što znači da se svi događaji dešavaju po predviđenoj strukturi programskog koda. Programski kod je algoritam napisan sintaksom određenog programskog jezika. U principu svi oni, uvažavajući specifičnosti svakog od njih, sadrže: ključne riječi, komentare, varijable, konstante, petlje i blokove. Veći dio programa ove vrste dozvoljava pozivanje vanjskih funkcija, te upotrebu potprograma i procedura.

Najvažniji predstavnici:

*FORTRAN
*ALGOL
*BASIC
*COBOL
*LISP
*JOVIAL
*PL/I
*C
*C++
*PASCAL
*MODULA-2
*OBERON

#, 3. Generacija
Četvrta generacija programskih jezika

**Četvrta generacija programskih jezika** (4GL) je produkt naglog razvoja tehnologija 80-ih godina 20. vijeka. Ove jezike nazivamo jezicima posebne namjene, jer se koriste za određene klase problema.

Mogu se podijeliti u nekoliko klasa:

* Jezici 4GL za generalnu upotrebu: Agile Business Suite, Clipper, DataFlex

* Jezici za pristupanje bazama podataka: Progress 4GL, SQL

* Jezici za manipulisanje podacima i analize: ABAP, MATLAB, PL/SQL

* Jezici za Web razvoj: ColdFusion itd.

## Reference 
## Vanjski linkovi 
* https://www.britannica.com/technology/fourth-generation-language
* https://www.infoworld.com/article/4049946/is-ai-the-4gl-weve-been-waiting-for.html

#, 4. Generacija
ALGOL

mini|1965., ALGOL-20
**ALGOL** je porodica imperativnih programskih jezika za računare originalno razvijena u srednjim 1950-tim koja je defakto postala standard za izvještavanje algoritama tokom sljedećih 30 godina. Dizajniran je da se izbjegnu neki problemi sa FORTRANom i eventualno poboljšaju neki drugi programski jezici (uključujući Pascal).

## Također pogledajte 
* JOVIAL

## Reference 
## Literatura
* F.L. Bauer, R. Baumann, M. Feliciano, K. Samelson, *Introduction to Algol*. Prentice Hall, 1964,  
* B. Randell and L.J. Russell, *ALGOL 60 Implementation: The Translation and Use of ALGOL 60 Programs on a Computer*. Academic Press, 1964. The design of the **Whetstone Compiler**. One of the early published descriptions of implementing a compiler. See the related papers: Whetstone Algol Revisited , and The Whetstone KDF9 Algol Translator by B. Randell
* E. W, Dijkstra, *Algol 60 translation: an algol 60 translator for the x1 and making a translator for algol 60*, report MR 35/61. Mathematisch Centrum, Amsterdam, 1961. http://www.cs.utexas.edu/users/EWD/MCReps/MR35.PDF

## Vanjski linkovi
* Algol-68 Execution online using browsers.  by Mohtashim
* Revised Report on the Algorithmic Language Algol 60 by Peter Naur, et al. ALGOL definition
* A BNF syntax summary of ALGOL 60
*History of ALGOL at the Computer History Museum
* MARST, a free Algol-to-C translator (User Guide )
* AN IMPLEMENTATION OF ALGOL 60 FOR THE FP6000  Discussion of some implementation issues.
* "The European Side of the Last Phase of the Development of ALGOL 60" by Peter Naur
* Edinburgh University wrote compilers for Algol60 (later updated for Algol60M) based on their Atlas Autocode compilers initially bootstrapped from the Atlas to the KDF-9. The Edinburgh compilers generated code for the ICL1900, the ICL4/75 (an IBM360 clone), and the ICL2900. Here is the BNF for Algol60  and the ICL2900 compiler source , library documentation , and a considerable test suite  including Brian Wichmann's tests.  Also there is a rather superficial Algol60 to Atlas Autocode source-level translator .
* A Windows Algol Algol running on Vista win64 system by Marcel van der Veer, Algol 68 Genie works on normal Windows up through the latest.
* Eric S. Raymond's Retrocomputing Museum, among others a link to the NASE Algol-60 interpreter written in C.
* Stories about The Burroughs B5000 and the People Who Were There http://ed-thelen.org/comp-hist/B5000-AlgolRWaychoff.html
* TrueType font containing U+23E8 Decimal Exponent Symbol.
* An online ALGOL68 compiler for small experiments

Kategorija:Programski jezici
Prizren

**Prizren** () jest grad na jugu Kosova i drugi po broju stanovnika grad u ovoj državi.

Historijski gledano Prizren je najvažniji grad Kosova. U 1019. postao je sjedište bizantijske biskupije. Za vrijeme Osmanlijskog Carstva Prizren je bio kulturni i administrativni centar šire regije. Grad se nalazi u podnožju Šar planine, blizu albanske i makedonske granice.

## Stanovništvo 
## Poznate ličnosti 
* Sulejman Bugari

## Također pogledajte 
* Prizrenska liga
* Spisak gradova na Kosovu

## Reference 
## Vanjski linkovi 
* Zvanični sajt 

Kategorija:Gradovi na Kosovu
*
Setebos (mjesec)

**Setebos** je prirodni mjesec planete Uran.

Ovaj mjesec je svoje ime dobio prema božanstvu iz William Shakespearove predstave *The Tempest*. Pri samom otkriću ovog mjeseca korišteno je privremeno ime **S/1999 U 1**. Setebos je ponekad također poznat pod imenom **Uran XIX**. Ovaj mjesec je otkriven 18. jula 1999 godine od strane John J. Kavelaars i njegovih kolega.

Setebos se kreće oko Urana u retrogradnoj putanji. Jedan je od najmanjih prirodnih satelita Urana i jedan je od njegovih najudaljenijih satelita. Osim Setebosove orbite i njegovog niskog albeda malo je poznato o ovom neregularnom mjesecu.

## Također pogledajte 
* Uranovi prirodni sateliti
## Vanjski linkovi
* https://web.archive.org/web/20070609142446/http://solarsystem.nasa.gov/planets/profile.cfm?Object=Ura_Setebos
* http://www.dtm.ciw.edu/users/sheppard/satellites/urasatdata.html 

Kategorija:Prirodni sateliti
Kategorija:Uran
COBOL

**COBOL** jedan je od najstarijih programsih jezika, čiji je glavni osnivač bio Grace Hopper. Akronim imena je **CO**mmon **B**usiness-**O**riented **L**anguage, što definiše njegovu primarnu upotrebu u biznis, finacijskim i administrativnim sistemima za firme i vlade. COBOL 2002 standard uključuje podršku za objektno orijentirano programiranje i za ostale moderne dodatke kod modernih jezika.

Najnovija specifikacija, COBOL 2002, sadrži mehanizme objektno-orijentiranog programiranja i mnoge druge moderne mogućnosti. Prvobitno se koristio u poslovnim, finansijskim i administrativnim sistemima za kompanije i vlade. Još uvijek ima široku upotrebu u naslijeđenim aplikacijama razvijenim na velikim glavnim računarima kao što su, aplikacije za obradu velikih razmjera i transakcija. Zbog smanjene popularnosti i penzionisanja iskusnih COBOL programera, programi migriraju na nove platforme, prepisani su na savremene jezike, ili se mijenjaju za nove softverske pakete. Većina programa u COBOL-u sada postoji samo radi održavanja postojećih aplikacija.

COBOL je dizajniran 1959. godine od strane CODASYL i djelimično se bazirao na prethodnom programskom jeziku koji je dizajnirala Grace Hoper. Napravljen je kao rezultat rada Ministarstva odbrane na stvaranju prenosivog programskog jezika za obradu podataka. Standardizovan je 1968. godine i od tada je prerađivan četiri puta. Proširenja uključuju podršku za strukturalno i objektno-orijentirano programiranje. Trenutni standard je ISO/IEC 1989:2014.

## Također pogledajte 
* CODASYL
* GNU Cobol
* Spisak programskih jezika
* Usporedba programskih jezika

## Reference 
Kategorija:Programski jezici
Bannock

[thumb|Bannock, [Idaho|Idahu]]

**Bannock** je pleme američkih Indijanaca nekada rasprostranjeno preko velikog područja sjevernih Velikih prerija (Great Plains) do podnožja Stjenjaka (Rocky Mountains). Bannocki su bili koncentrirani u današnjem južnom Idahu gdje im se danas nalazi rezervat Fort Hall. Nestanak bizona sa prerija i gubitak lovišta, navelo je ovo pleme da podigne ustanak 1878. Danas žive sa Sjevernim Šošonima (Northern Shoshones) na rezervatu Fort Hall a svih skupa ima oko 3,500.

Bannockima je centar bio osobito duž rijeke Snake. Oni su osvajanjem prerije postali polunomadi. Sezonski bi ljeti išli prema Shoshone Fallsu zbog ribolova (losos), lova na sitniju divljač i sakupljanja bobičastog voća (kupine, jagode, maline), ujesen bi Indijanci išli prema sjeveroistoku u lov na bizone, u područje Yellowstonea u Wyoming i Montanu. U svom jesenskom zanimanju obično bi se udruživali sa Sjevernim Šošonima, svojim prijateljima s kojima su često živjeli i dijelili zajedničke neprijatelje, osobito, ratoborne Indijance Crna Stopa (Blackfeet) koji su kontrolisali lov na bizone na području Montane. Crne Stope su branili ovo lovno područje jer su i sami živjeli od bizona kojega je bilo sve manje. Bez ovih životinja i jednima i drugima prijetila je glad. To se i dogodilo, mnogi Piegan Indijanci iz saveza Blackfeet pomrli su od gladi, a Indijance Bannock natjeralo je na ustanak.

Bannocki nisu nikada bili brojni, najviše 2,000. ipak 1878. oni podižu 'Bannok War' koji je završio pokoljem 140 banočkih žena i djece, u Charle's Fordu u Wyomingu. 1900. preostalo je 500 Bannocka, mnogi su se poženili sa Sjevernim Šošonima što je dovelo do gubitka plemenskog identiteta. Oni nisu nestali ima ih i danas na rezervatu Fort Hall, mnogi su mješanci sa Šošonima ali se više ne popisuju pod imenom Bannock.

## Ime 
Ime je došlo od njihovog plemenskog naziva Panaílǐ, značenje nije poznato. Po drugim informacijama oni su sebe nazivali i Banákwǔt
Od mnogih pisaca nazivani su i općim imenom Diggers (kopači), pleme Kalispel nazivalo ih je Ogoize. Šošonsko ime za njih bilo je Pun-nush, kod Vrana bili su poznati kao Ush-ke-we-ah.

## Lokalne grupe 
Bannocki po jeziku pripadaju u Šošone (Shoshonean) a nastali su odvajanjem od Sjevernih Pajuta (Northern Paiute). Nekad su se sastojali od više lokalnih grupa, od kojih su neke dobijale ime po hrani koju su uzimali. To su:
**Kutsshundika* (izgovor kučundika; 'jedaći bizona'; Buffalo-eaters).
**Penointikara* ('jedaći meda'; honey-eaters')
**Shohopanaiti* (Cottonwood Bannock. 'cottonwood' , prevedeno 'pamukovo drvo', vrsta je bijele topole koja raste po raznim krajevima sjedinjenih Država, ime je dobila po karakterističnom plodu nalik na pamuk).
*Yambadika, ('Jedaći Korijenja' Root-eaters )
*Waradika, ('jedaći zobena sjemenja' Rye-grassseed-eaters). kod Swantona ne nalazimo ove dvije zadnje grupe

## Reference 
## Vanjski linkovi 
Kategorija:Shoshonean
Kategorija:Indijanci, SAD
JOVIAL

**JOVIAL** (akronim za ***J**ules **O**wn **V**ersion of the **I**nternational **A**lgorithmic **L**anguage*) jeste programski jezik višeg reda sličan jeziku ALGOL, ali specijalizovan za razvijanje ugradbenih sistema.

## Historija 
Prvo ime je bilo "International Algorithmic Language" i predstavljeno je za jezik ALGOL 58. Razvijen je od strane Julesa Schwartza (fon. Džuls Švarc) 1959. za služenje u komandama zračnih snaga.

## Također pogledajte 
* ALGOL
* ALGOL 58

## Reference 
## Vanjski linkovi 
*  
*  Video sa Julesom Schwartzom u humorističnom razgovoru o razvoju JOVIAL-a

Kategorija:Programski jezici
1030.

Godina **1030.** (**MXXX**) bila je redovna godina koja počinje u četvrtak u julijanskom kalendaru.

## Događaji 
* proljeće &ndash; Nakon smrti Mahmuda vlast nad Gaznavidskim Carstvom preuzima njegov sin Masud.
* Bizantsko-arapski ratovi: Bizantski car Roman III Argir napada arapsku Siriju, ali je poražen u bitci kod Azaza.
* Francuski princ Henri (budući kralj Henri I), diže ustanak protiv svog oca, kralja Roberta II Pobožnog.
* 29. 7. &ndash; Bitka kod Stiklestada u kojoj norveški kralj Olaf II gine u pokušaju da povrati prijestolje nakon dvije godine egzila u Kijevskoj Rusiji; vlast nad Norveškom zadržavaju pristaše dansko-engleskog kralja Knuta Velikog.
* Osnovani gradovi Kaunas u Litvi i Tartu u Estoniji.
* Prvi spomen grada Thalwil u Švicarskoj.
* Kineski historičar i učenjak Ouyang Xiu u dobi od svega 22 godine dobiva prestižnu diplomu *jinshi* nakon što je uspio proći najviše carske ispite dinastije Song te postaje jedan od njenih najistaknutijih učenjaka-službenika.
## 1030. u temama 
## Rođeni 
* 26. 7. &ndash; Stanislav od Szczepanówa, kasnije poznat kao sv. Stanislav (u. 1079)
* Balduin VI, grof od Flandrije (u. 1070)
* Vsevolod I od Kijeva (u. 1093)
## Umrli 
* 30. 4. &ndash; Mahmud Gaznevi, muslimanski osvajač Sjeverozapadne Indije
* 19. 7. &ndash; Adalberon, biskup Laona
* 29. 7. &ndash; Kralj Olaf II od Norveške (r. 995)
* 30. 9. &ndash; Vojvoda Guillaume V od Akvitanije (r. 969)

## Reference 
## Vanjski linkovi
Bijela

**Bijela** boja je kombinacija svih boja vidljivog dijela spektra. Može se miješati sa svim ostalim bojama i tako dolazi do mnogih nijansi boja.

Bijela je najsvjetlija boja i ahromatska je (bez nijanse). To je boja predmeta kao što su snijeg, kreda i mlijeko, a suprotna je crnoj. Bijeli objekti u potpunosti reflektiraju i raspršuju sve vidljive valne dužine svjetlosti. Bijelo na televizijskim i kompjuterskim ekranima stvara mješavina crvene, plave i zelene svjetlosti. Bijela boja se može dati bijelim pigmentima, posebno titan dioksidom.

U starom Egiptu i starom Rimu, svećenice su nosile bijelo kao simbol čistoće, a Rimljani su nosili bijele toge kao simbol građanstva. U srednjem vijeku i renesansi bijeli jednorog je simbolizirao čednost, a bijelo jagnje žrtvu i čistoću. Bila je to kraljevska boja francuskih kraljeva i monarhističkog pokreta koji se suprotstavljao boljševicima tokom Ruskog građanskog rata (1917-1922). Grčki i rimski hramovi bili su obloženi bijelim mramorom, a počevši od 18. stoljeća, s pojavom neoklasične arhitekture, bijela je postala najčešća boja novih crkava, kapitola i drugih vladinih zgrada, posebno u Sjedinjenim Državama. Takođe je bio naširoko korišćen u modernoj arhitekturi 20. veka kao simbol modernosti i jednostavnosti.

Prema istraživanjima u Evropi i Sjedinjenim Državama, bijela je boja koja se najčešće povezuje sa savršenstvom, dobrom, poštenjem, čistoćom, početkom, novim, neutralnošću i preciznošću. Bijela je važna boja za gotovo sve svjetske religije. Papa, poglavar Rimokatoličke crkve, nosi bijelo od 1566. godine, kao simbol čistoće i požrtvovnosti. U islamu i u šintoističkoj religiji Japana, nose ga hodočasnici. U zapadnim kulturama iu Japanu, bijela je najčešća boja za vjenčanice, simbolizirajući čistoću i nevinost. U mnogim azijskim kulturama, bijela je i boja žalosti.

Označava čistoću i nevinost.

U mnogim zapadnim zemljama ova boja je simbol vjenčanja, dok bi je u Istočnjačkim zemljama opisali kao boju tuge i pogreba.

Kategorija:Boje
Kategorija:Nijanse bijele
Kategorija:Nijanse sive
Belinda (mjesec)

**Belinda** je prirodni mjesec planete Uran.

Ovaj mjesec je dobio svoje ime prema junakinji iz romana Alexandra Popea . Pri samom otkriću ovog mjeseca korišteno je privremeno ime **S/1986 U 5**. Belinda je ponekad također poznata pod imenom **Uran XIV**. Ovaj mjesec je otkriven od strane svemirske sonde Voyager 2, 13. januara 1986 godine. Osim Belindine orbite i njenog niskog albeda malo je poznato o ovom mjesecu.

## Također pogledajte 
* Uranovi prirodni sateliti
* Uran
## Vanjski linkovi 
* https://web.archive.org/web/20070608072503/http://solarsystem.nasa.gov/planets/profile.cfm?Object=Ura_Belinda (en)

Kategorija:Prirodni sateliti
Kategorija:Uran
BIOS

mini|desno|Prikaz BIOS-a
**BIOS** je skraćenica od **B**asic **I**nput/**O**utput **S**ystem, a to je prva stvar koju vidite nakon uključenja vašeg računara, kojime sistem provjerava osnovne postavke računara. Nakon provjeravanja BIOS daje instrukcije procesoru da učita operativni sistem. Praktično bez BIOS-a ne bi mogli pokrenuti operativni sistem (Microsoft Windows, Linux itd.). BIOS se obično nalazi na matičnoj ploči, iako ga često imaju SCSI kontroleri i grafičke kartice. BIOS je Flash memorija, vrsta ROM-a. BIOS služi za postavljanje i mijenjanje parametara, obično za procesor, RAM, šifriranje računara i mnogih drugih opcija.

## Reference 
## Vanjski linkovi 
* http://www.techarp.com/freebog.aspx?

Kategorija:Softver
Kategorija:Matična ploča
Nefertiti

mini|desno|250px|Kraljica Nefertiti
**Kraljica Nefertiti**, jedna od najljepših žena drevnih vremena, zajedno sa svojim mužem Ehnatonom je vladala od 1353-1336 g. p. n. e. Za vladavine njenog supruga i ona je imala status neke vrste faraona. Bila je do-vladar. Njegova vizija savršenog društva je bila ukidanje obožavanja egipatskih bogova, što je ostvario. Ukinuvši stare bogove uveo je obožavanje samo jednog boga, Atona, čiji je jedini predstavnik na Zemlji bio sam faraon. Nakon njegove vladavine, Nefertiti vlada samostalno kao faraon sve do svoje smrti (koja još nije razjašnjenja). Potom vlada njezin posinak, ili možda čak sin, faraon Tutankamon. On umire bez nasljednika te tada vlada kratko razdoblje u kojemu je glavni vojskovođa Horemheb postao faraon oženivši Nefertitinu sestru (ili polusestru) te on briše sve tragove o Nefertiti i Ehnatonu.

Grupa naučnika tvrde kako su u jednoj od grobnica u Dolini kraljeva pronašli mumiju egipatske kraljice Nefertiti. Čudno je da je grobnica otkrivena i zabilježena pod nazivom *KV35* još 1898. godine, dok su mumificirano tijelo te žene pronašli čitav vijek poslije u tajnoj sobi iza zida grobnice.

Godinama je mjesto gdje leže ostaci Nefertiti bila misterija koja je zaokupljala naučnike. Iako ove tvrdnje još nisu potvrđene DNK analizom, postoje dokazi koji ukazuju na njen identitet - obrijana glava i perika koju su nosile pripadnice kraljevske porodice, probušene uši na dva mjesta, a poznato je da je ona nosila naušnice na taj način.

Također je otkriveno da je i njena ruka bila presavijena u laktu, što je bilo dozvoljeno samo pripadnicima kraljevske porodice pri sahranjivanju, vjerovatno namještena za držanje skeptra.
U narednih nekoliko godina ipak je otkriveno da to nije bila njezina ruka.

Naime, ruka koju faraon savija je desna, a na tijelu te žene desna je bila slomljena. Do tijela su bile dvije desne ruke. Jedna koja upućuje na savijanje, a jedna na ispruženost. Isprva se mislilo da je ispružena ispravna zato što je savijena tek naknadno pronađena među povojima, no kada je pronađena savijena, ona je uzeta kao odgovarajuća. Ipak, u daljnjim istraživanjima je utvrđeno da naknadno pronađena savijena ne pripada njoj, nego ona ispružena.

## Vanjski linkovi 
* 

Kategorija:Nefertiti
Kategorija:Osobe 18. egipatske dinastije